કાન્સથી પાછાં આવ્યાં પછી થોડા વખતમાં જ શ્રુતિએ કહ્યું કે ફિલ્મ પોતે કરવાની નથી. બહુ ખર્ચો કરીને કાન્સમાં જાહેરાત કરાઈ પછી હિરોઈન પ્રોજેક્ટમાંથી નીકળી જાય એ સમાચાર થાય. પણ દરેક સમાચાર ફિલ્મવાળા માટે પ્રચાર પણ છે. એટલે શ્રુતિ હવે સંઘમિત્રા ફિલ્મ નથી કરવાની એ બહાને પણ નિર્માતા સુંદર સી. (હા, એવું જ નામ છે – સુંદર સી.)ની ફિલ્મનું પ્રમોશન થયું. શ્રુતિએ એવું કહ્યું કે પોતાને સ્ક્રિપ્ટ મળી નથી. ડેટ્સનો પણ મેળ બેસતો નથી એ જૂનું બહાનું પણ કાઢ્યું. શ્રુતિની ટીકા પણ કરવામાં આવી કે આવી રીતે ફિલ્મ છોડે તે કેવું. છેક કાન્સ સુધી ધક્કો ખાધો ત્યારે ખબર નહોતી કે સ્ક્રિપ્ટ રેડી નથી. ડેટ્સ કંઈ રાતોરાત બદલાઈ ના હોય. કાન્સથી પાછાં ફર્યા પછી જ કેમ ડેટ્સનો પ્રોબ્લેમ થયો? આવું બધું થોડા દિવસ ચાલ્યું.